
Θέμα: «Σεμινάριο Pestalozzi 2012»

Σας πληροφορούμε ότι το Συμβούλιο της Ευρώπης έχει προκηρύξει το εξής σεμινάριο: 

AUSTRIA, Graz  ( ECML) 
	Θέμα:“Roma and Human Rights: cultural and linguistic aspects in society”

Κωδικός: CoE 2012  0510-0512  Austria
Ημερομηνία διεξαγωγής: 10/05/2012  -  12/05/2012


· Θέματα που θα πραγματευθεί το σεμινάριο:
«Ρομά και Ανθρώπινα Δικαιώματα: πολιτιστικές και γλωσσικές πτυχές της    κοινωνίας»
Μερικά από τα θέματα που πραγματεύεται το σεμινάριο αφορούν σε γενικές πληροφορίες σχετικά με τις πολιτιστικές και γλωσσικές πτυχές της ζωής των Ρομά στις ευρωπαϊκές χώρες και ιδίως στην Αυστρία, σε περιφερειακά μέτρα για τη συμπερίληψη των ιδιαίτερων αναγκών των Ρομά στην εκπαίδευση, τον πολιτισμό, τη γλώσσα και τη συμμετοχή στα κοινά καθώς σε παραδείγματα ορθών πρακτικών.

Γλώσσα εργασίας:     ΑΓΓΛΙΚΑ/ΓΕΡΜΑΝΙΚΑ/ΡΟΜΑ
· Προετοιμασία και υποχρεώσεις των συμμετεχόντων:  Πριν από το σεμινάριο θα σταλεί σε όλους τους συμμετέχοντες ερωτηματολόγιο σχετικά με τα δεδομένα για τις πολιτιστικές και γλωσσικές πτυχές της ζωής των Ρομά στη χώρα του κάθε συμμετέχοντα. Κατά τη διάρκεια του σεμιναρίου θα ζητηθεί από τους συμμετέχοντες να παρουσιάσουν τα ευρήματα των παραπάνω ερωτηματολογίων και παράλληλα να συμμετάσχουν σε διάφορες άλλες δραστηριότητες. Τέλος, μετά την επιστροφή τους οι συμμετέχοντες θα πρέπει να υποβάλλουν έκθεση για τις δραστηριότητες διάδοσης του θέματος που έχουν θα διενεργήσει.
· Απευθύνεται σε:   Εκπαιδευτικούς Α/θμιας και Β/θμιας Εκπαίδευσης όλων των κλάδων,  Διευθυντές και Υποδιευθυντές Α/θμιας και Β/θμιας Εκπαίδευσης. Για το συγκεκριμένο σεμινάριο θα πρέπει οι υποψήφιοι να υπηρετούν σε σχολικές μονάδες που ανήκουν στις εξής Διευθύνσεις Πρωτοβάθμιας και Δευτεροβάθμιας Εκπαίδευσης: Δυτ. Αττικής, Αχαΐας, Ηλείας, Μεσσηνίας, Έβρου, Ξάνθης, Ροδόπης, Ημαθίας, Καρδίτσας, Λάρισας και Β’ Θεσσαλονίκης.
· Καταληκτική ημερομηνία υποβολής αιτήσεων στα γραφεία της Διεύθυνσης Διεθνών Εκπαιδευτικών Σχέσεων :   15 Μαρτίου 2012 (σφραγίδα ταχυδρομείου)

· Αριθμός θέσεων: Οι προσφερόμενες θέσεις από τους Διοργανωτές για το σύνολο των Κρατών –Μελών ορίζονται σε : 15 (δεκαπέντε) . Η Υπηρεσία μας θα προτείνει 04 (τέσσερις) υποψήφιους. 

Σημειώνουμε ότι είμαστε υποχρεωμένοι να τηρήσουμε αυστηρά τις καταληκτικές   ημερομηνίες όλων των σεμιναρίων διότι δεν υπάρχει χρονικό περιθώριο για παράτασή τους.  
Γενικές πληροφορίες σχετικά με τη συμμετοχή στα σεμινάρια PESTALOZZI
1. Τα σεμινάρια απευθύνονται στο μόνιμο εκπαιδευτικό προσωπικό που ασκεί διδακτικό έργο και το οποίο περιορίζεται στην ομάδα-στόχο του εκάστοτε σεμιναρίου, με την προϋπόθεση ότι διαθέτουν πέντε (5) χρόνια προϋπηρεσία ως μόνιμοι εκπαιδευτικοί σε δημόσια ή ιδιωτικά σχολεία.

2. Οι εκπαιδευτικοί που έχουν λάβει μέρος τα τρία (3) τελευταία χρόνια σε Διεθνή ή Ευρωπαϊκά σεμινάρια (Συμβούλιο της Ευρώπης, Ευρωπαϊκή Ένωση, ΟΥΝΕΣΚΟ κλπ)  δεν έχουν δικαίωμα να καταθέσουν αίτηση συμμετοχής. 
3. Να είναι έως 55 ετών. 
4. Όλοι οι αιτούντες θα πρέπει να διαθέτουν άριστο επίπεδο γλωσσομάθειας (επίπεδο            Γ2/C2)  στη γλώσσα του σεμιναρίου.  Πιο συγκεκριμένα:
ΑΓΓΛΙΚΑ
-CERTIFICATE OF PROFICIENCY IN ENGLISH (CPE) του Πανεπιστημίου CAMBRIDGE.
-CERTIFICATE OF PROFICIENCY IN ENGLISH του Πανεπιστημίου MICHIGAN. 
ή άλλοι τίτλοι επιπέδου Γ2 δεκτοί από το ΑΣΕΠ. 

ΓΑΛΛΙΚΑ

-DALF ή άλλοι τίτλοι επιπέδου Γ2 δεκτοί από το ΑΣΕΠ
ΓΕΡΜΑΝΙΚΑ
-KLEINES DEUTSCHES SPRACHDIPLOM (KDS)

-GROSSES DEUTSCΗES SPRACHDIPLOM (GDS)

ή άλλοι τίτλοι επιπέδου Γ2 δεκτοί από το ΑΣΕΠ
ΙΤΑΛΙΚΑ:

-DIPLOMA SUPERIORE DI LINGUA E CULTURA ITALIANA.
-DIPLOMA DI LINGUA E CULTURA ITALIANA .
ή άλλοι τίτλοι επιπέδου Γ2 δεκτοί από το ΑΣΕΠ. 

Επίσης, αναγνωρίζονται ως γνώστες ξένης γλώσσας, οι κάτοχοι βασικών ή μεταπτυχιακών τίτλων Α.Ε.Ι. της αλλοδαπής οι οποίοι έχουν αναγνωρισθεί από το ΔΟΑΤΑΠ (οι προαναφερόμενοι τίτλοι πρέπει να ανταποκρίνονται στην γλώσσα εργασίας του εκάστοτε σεμιναρίου). 
5. Η υπηρεσία μας προεπιλέγει έναν αριθμό υποψηφίων (από 1-4 ανάλογα με τις προδιαγραφές της εκάστοτε διοργανώτριας χώρας) ενώ η τελική επιλογή γίνεται από τη διοργανώτρια χώρα. Η προεπιλογή από τη χώρα μας γίνεται με τη διαδικασία της κλήρωσης μεταξύ των υποψηφίων που διαθέτουν τα απαιτούμενα προσόντα. 
Δικαιολογητικά συμμετοχής

Για λόγους απλούστευσης των διαδικασιών και μείωσης της γραφειοκρατίας από εδώ και στο εξής η διαδικασία υποβολής των δικαιολογητικών θα διακρίνεται  σε δύο φάσεις.
1. Πρώτη  φάση: Υποβολή αιτήσεων
Κατά την πρώτη φάση όλοι οι υποψήφιοι θα αποστέλλουν ταχυδρομικά στην υπηρεσία μας μόνο την αίτησή τους συνοδευόμενη από την έντυπη φόρμα του Συμβουλίου της Ευρώπης καθώς, το ατομικό τους δελτίο καθώς και μία υπεύθυνη δήλωση χωρίς τα επικυρωμένα αντίγραφα των πτυχίων και των τίτλων γλωσσομάθειας. Αναλυτικότερα θα πρέπει να υποβάλλουν τα εξής: 

Α. Την αίτηση συμμετοχής στα ελληνικά, η οποία συντάσσεται και υπογράφεται από τον υποψήφιο, όπου αναφέρονται τα στοιχεία του, ο κλάδος ΠΕ στον οποίο ανήκει, το ΦΕΚ και η ημερομηνία διορισμού του καθώς και ο κωδικός και η ονομασία του σεμιναρίου.

Β. Την έντυπη φόρμα του Συμβουλίου της Ευρώπης συμπληρωμένη στη γλώσσα εργασίας του εκάστοτε σεμιναρίου, γραμμένη ηλεκτρονικά, υπογεγραμμένη από τον υποψήφιο και υπογεγραμμένη από το Δ/ντή του σχολείου ή τον Προϊστάμενο της οικείας Διεύθυνσης ΠΡΟΣΟΧΗ: Στην τελευταία σελίδα της έντυπης φόρμας του Συμβουλίου της Ευρώπης (application form), ο Διευθυντής ή Προϊστάμενος Διεύθυνσης του υποψηφίου θα πρέπει να υπογράψει και να βάλει τη σφραγίδα του στο τέλος, στο αριστερό τετράγωνο.  Σε καμία περίπτωση δεν πρέπει να υπογράψει στο δεξί τετράγωνο, όπου υπογράφει ο Εθνικός Συντονιστής, δηλαδή το Υπουργείο Παιδείας δια Βίου Μάθησης και Θρησκευμάτων.
Επειδή έχει παρατηρηθεί το φαινόμενο πολλοί υποψήφιοι να μην υπογράφουν τη συγκεκριμένη φόρμα τονίζουμε ότι όλες οι ανυπόγραφες φόρμες θα απορρίπτονται από τη διαδικασία της κλήρωσης. 
Γ. Το ατομικό δελτίο στα ελληνικά. 
Δ. Υπεύθυνη δήλωση ότι ο υποψήφιος δεν έχει συμμετάσχει σε ευρωπαϊκά ή άλλα διεθνή σεμινάρια τα τελευταία τρία (3) έτη.

Η παρούσα απόφαση καθώς και τα έντυπα Α,Β,Γ βρίσκονται καταχωρισμένα στην ιστοσελίδα του ΥΠΔΒΜΘ, στο δικτυακό τόπο:
http://www.minedu.gov.gr/ > εκδηλώσεις, επιμόρφωση > ευρωπαϊκά και διεθνή επιμορφωτικά προγράμματα> Pestalozzi>2012
2. Δεύτερη  φάση: Υποβολή δικαιολογητικών από τους υποψηφίους που έχουν επιλεγεί.
Όπως ήδη αναφέραμε η υπηρεσία μας προεπιλέγει έναν αριθμό υποψηφίων (από 1-4 ανάλογα με τις προδιαγραφές της εκάστοτε διοργανώτριας χώρας) ενώ η τελική επιλογή γίνεται από τη διοργανώτρια χώρα. Η προεπιλογή γίνεται με κλήρωση μεταξύ των υποψηφίων που διαθέτουν τα απαιτούμενα προσόντα. 
Κατά τη δεύτερη φάση μόνο όσοι υποψήφιοι προεπιλεγούν θα κληθούν να αποστείλουν άμεσα στην υπηρεσίας μας τα εξής:

Α. Επικυρωμένα αντίγραφα των τίτλων σπουδών 

Β. Επικυρωμένα αντίγραφα των τίτλων γλωσσομάθειας 

Γ. Έντυπη γραπτή έγκριση για συμμετοχή στο σεμινάριο από το Διευθυντή του σχολείου στο οποίο υπηρετεί ο εκπαιδευτικός ή από τον Προϊστάμενο της οικείας Διεύθυνσης

Δ. Βεβαίωση από το Διευθυντή του σχολείου στο οποίο υπηρετεί ο εκπαιδευτικός για την ενασχόληση του εκπαιδευτικού με το αντικείμενο του σεμιναρίου όπου αυτό απαιτείται.
Οι εν λόγω υποψήφιοι θα ενημερωθούν σχετικά από την υπηρεσία μας εφόσον επιλεγούν. 

Σε περίπτωση που οι προεπιλεχθέντες δεν δύνανται να αποστείλουν τα απαιτούμενα δικαιολογητικά θα απορρίπτονται και θα αποστέλλονται οι αναπληρωματικοί υποψήφιοι. 

Το ονόματα που θα προεπιλεγούν θα γνωστοποιηθούν με εγκύκλιο σε όλες τις Διευθύνσεις Α/θμιας και Β/θμιας Εκπαίδευσης καθώς και στο δικτυακό τόπο: http://www.minedu.gov.gr/ > εκδηλώσεις, επιμόρφωση > ευρωπαϊκά και διεθνή επιμορφωτικά προγράμματα> Pestalozzi
 Διεύθυνση αποστολής των αιτήσεων

Οι αιτήσεις συμμετοχής θα πρέπει να αποστέλλονται ταχυδρομικώς στο Υπουργείο Παιδείας, Δια Βίου Μάθησης και Θρησκευμάτων, Α.Παπανδρέου 37, Αθήνα 15180,.Τμήμα Διεθνών Οργανισμών της Διεύθυνσης των Διεθνών Εκπαιδευτικών Σχέσεων (Δ.Ε.Σ.), 2ος όροφος, Γρ.2159. 

πληροφοριες για τη μεταβαση- διαμονη- διατροφη των  συμμετεχοντων
Όποιος υποψήφιος επιλεγεί από τους διοργανωτές θα πρέπει να γνωρίζει εκ των προτέρων ότι:

α) Το αντίτιμο του εισιτηρίου προκαταβάλλεται από τον ίδιο και τα χρήματα κατατίθενται από το Συμβούλιο της Ευρώπης στον τραπεζικό λογαριασμό του μετά την επιστροφή  του καθώς και μετά την αποστολή της έκθεσής του στο Συμβούλιο της Ευρώπης.
β)  Τα έξοδα διαμονής και διατροφής καλύπτονται από τη διοργανώτρια χώρα.
γ) Μετά την προεπιλογή του υποψηφίου από την Υπηρεσία μας, η επικοινωνία για τις λεπτομέρειες, βάσει του εθιμικού του Συμβουλίου της Ευρώπης (ΣτΕ), γίνεται μεταξύ των συμμετεχόντων εκπαιδευτικών και της διοργανώτριας χώρας.
δ) Για την καταβολή του αντίτιμου του εισιτηρίου καθώς επίσης και για  διευκρινίσεις σχετικές με την μετάβαση και επιστροφή των εκπαιδευτικών, από και προς τον τόπο διεξαγωγής του σεμιναρίου, οι ενδιαφερόμενοι μπορούν να επικοινωνούν με την υπεύθυνη του συγκεκριμένου προγράμματος του Συμβουλίου της Ευρώπης: 
Ms Lesley King
      E-mail: Lesley.KING@coe.int
υποχρεωσεισ που απορρεουν από τη συμμετοχη σε σεμιναρια
Οι εκπαιδευτικοί που επιλέγονται να  συμμετάσχουν στα σεμινάρια αυτά θα πρέπει να υποβάλλουν ΤΟ ΑΡΓΟΤΕΡΟ δύο εβδομάδες μετά την επιστροφή τους:

α) Στην υπηρεσία μας σχετική έκθεση γραμμένη στα Ελληνικά, στην οποία θα περιγράφονται οι δραστηριότητες που έλαβαν χώρα κατά το σεμινάριο και οι νεοαποκτηθείσες εμπειρίες, έτσι ώστε να ενημερωθούν οι συνάδελφοι εκπαιδευτικοί. Η έκθεση θα αναρτηθεί στην ιστοσελίδα του Υπουργείου: 
http://www.minedu.gov.gr >  Οργανόγραμμα > Γενική Διεύθυνση Ευρωπαϊκών και Διεθνών  Εκπαιδευτικών Θεμάτων > Διεύθυνση Διεθνών Εκπαιδευτικών Σχέσεων > Τμήμα Γ’ Σχέσεων Μετα Κυβερνήσεων και Διεθνών Οργανισμών > Εκθέσεις - Αναφορές Σεμιναρίων Pestalozzi 
β)  Στο Συμβούλιο της Ευρώπης, έκθεση στη γλώσσα εργασίας του σεμιναρίου.
γ) Στη διοργανώτρια χώρα, έκθεση στη γλώσσα εργασίας του σεμιναρίου.
Τέλος, θα παρακαλούσαμε τους Διευθυντές Περιφερειακών Διευθύνσεων εκπαίδευσης να συνεργαστούν με τους εκπαιδευτικούς που θα συμμετάσχουν στο παραπάνω σεμινάριο, με σκοπό τη διάχυση των αποκτηθεισών γνώσεων και πληροφοριών στους λοιπούς συναδέλφους της περιοχής τους. 
              

Παρακαλούμε τις αρμόδιες Διευθύνσεις και τα Γραφεία Εκπαίδευσης να φροντίσουν για την έγκαιρη ενημέρωση των εκπαιδευτικών των σχολείων της αρμοδιότητας τους.

ΕΠΙΣΗΣ ΠΑΡΑΚΑΛΟΥΜΕ ΤΟΥΣ ΑΝΩΤΕΡΩ ΝΑ ΠΛΗΡΟΦΟΡΗΣΟΥΝ ΤΟΥΣ ΕΚΠΑΙΔΕΥΤΙΚΟΥΣ ΤΩΝ ΣΧΟΛΕΙΩΝ ΤΗΣ ΑΡΜΟΔΙΟΤΗΤΑΣ ΤΟΥΣ ΟΤΙ ΓΙΑ ΤΗΝ ΤΑΧΥΤΕΡΗ ΕΝΗΜΕΡΩΣΗ ΤΟΥΣ ΜΠΟΡΟΥΝ ΝΑ ΣΥΜΒΟΥΛΕΥΟΝΤΑΙ ΤΗΝ ΙΣΤΟΣΕΛΙΔΑ ΤΟΥ ΥΠΔΒΜΘ ΣΤΟΝ ΑΝΩΤΕΡΩ ΑΝΑΦΕΡΟΜΕΝΟ ΔΙΚΤΥΑΚΟ ΤΟΠΟ.
                                      Ο  ΓΕΝΙΚΟΣ ΓΡΑΜΜΑΤΕΑΣ
                                         ΒΑΣΙΛΕΙΟΣ ΚΟΥΛΑΪΔΗΣ
   Εσωτ. Διανομή:
1) Γραφείο Γενικού Γραμματέα

2) Γεν. Διεύθυνση Δ.Ε.Σ

3) Δ.Ε.Σ, Τμήμα Γ’                         
ΠΙΝΑΚΑΣ ΑΠΟΔΕΚΤΩΝ

ΠΡΟΣ:

1. Δ/νσεις  Α/θμιας και Β/θμιας Εκπ/σης: 
· Δυτ. Αττικής, 
· Αχαΐας, 
· Ηλείας, 
· Μεσσηνίας,
· Έβρου,
· Ξάνθης, 
· Ροδόπης, 
· Ημαθίας, 
· Καρδίτσας, 
· Λάρισας 

· Β’ Θεσσαλονίκης.
2)   Γραφεία Σχολικών Συμβούλων (μέσω των Διευθύνσεων)
ΚΟΙΝ.:
Περιφερειακές Διευθύνσεις  Α/θμιας και Β/θμιας Εκπαίδευσης:

· Αττικής

· Δυτ. Ελλάδος

· Πελοποννήσου

· Αν. Μακεδονίας και Θράκης

· Κεντρικής Μακεδονίας

· Θεσσαλίας
�


ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ  ΠΑΙΔΕΙΑΣ


 ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ








ΕΞ.ΕΠΕΙΓΟΝ


Μαρούσι, 06-03-2012


Αρ. Πρωτ. Βαθμός Προτερ.

 ΓΕΝΙΚΗ Δ/ΝΣΗ ΕΥΡΩΠΑΪΚΩΝ ΚΑΙ ΔΙΕΘΝΩΝ       ΕΚΠΑΙΔΕΥΤΙΚΩΝ ΘΕΜΑΤΩΝ 


     Δ/ΝΣΗ ΔΙΕΘΝΩΝ ΕΚΠΑΙΔΕΥΤΙΚΩΝ ΣΧΕΣΕΩΝ


ΤΜΗΜΑ Γ΄


ΔΙΕΘΝΩΝ ΟΡΓΑΝΙΣΜΩΝ 





 ΠΡΟΣ: 


 ΠΙΝΑΚΑΣ ΑΠΟΔΕΚΤΩΝ

 ΠΙΝΑΚΑΣ ΑΠΟΔΕΚΤΩΝ





	


	


	


	


	


	


	


	


	





Ταχ. Δ/νση:  Α. Παπανδρέου 37


Τ.Κ. – Πόλη: 151 80, Μαρούσι


Ιστοσελίδα:  �HYPERLINK "http://www.minedu.gov.gr/"�http://www.minedu.gov.gr/�


Πληροφορίες: Ιωάννα Αποστόλου


e-mail: iapostolou@minedu.gov.gr


Τηλέφωνα: 210 344 3787


                     210 344 2471


FAX:             210 344 2471

